CELEX: 62011FN0114
Language: el
Date: 2011-10-26 00:00:00
Title: Υπόθεση F-114/11: Προσφυγή της 26ης Οκτωβρίου 2011 — ΖΖ κατά Κοινοβουλίου

7.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 6/27
            
         Προσφυγή της 26ης Οκτωβρίου 2011 — ΖΖ κατά Κοινοβουλίου
   (Υπόθεση F-114/11)
   2012/C 6/52
   Γλώσσα διαδικασίας: η γαλλική
   
      Διάδικοι
   
   
      Προσφεύγων: ΖΖ (εκπρόσωπος: A. Salerno, δικηγόρος)
   
      Καθού: Ευρωπαϊκό Κοινοβούλιο
   
      Αντικείμενο και περιγραφή της διαφοράς
   
   Αίτημα ακυρώσεως της αποφάσεως του Κοινοβουλίου να θεωρήσει ορισμένες οικονομικές ενισχύσεις κράτους μέλους προς τους φοιτητές της τριτοβάθμιας εκπαιδεύσεως ως επιδόματα της ιδίας φύσεως με τα οικογενειακά και να προβεί στην αφαίρεσή τους από το χορηγούμενο στον προσφεύγοντα σχολικό επίδομα καθώς και η ακύρωση της αποφάσεως περί αναζητήσεως αχρεωστήτως καταβληθέντων ποσών.
   
      Αιτήματα του προσφεύγοντος
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει τις βλαπτικές για αυτόν αποφάσεις που προκύπτουν από το εκκαθαριστικό σημείωμα μισθοδοσίας του για τον Μάρτιο 2011 ήτοι, αφενός την απόφαση περί αφαιρέσεως του ποσού των οικονομικών ενισχύσεων που καταβάλλει σε αυτόν το Centre de Documentation et d'Information sur l'Enseignement Supérieur [Κέντρο τεκμηριώσεως και πληροφορήσεως για την τριτοβάθμια εκπαίδευση] του Λουξεμβούργου, καθώς και, αφετέρου, να ακυρώσει την απόφαση περί αναζητήσεως των αχρεωστήτως καταβληθέντων όσον αφορά το ποσά που καταβλήθηκαν ως σχολικό επίδομα από τον Οκτώβριο έως τον Φεβρουάριο 2011·
            
         
               —
            
            
               να καταδικάσει το Κοινοβούλιο στις οφειλόμενες καθυστερούμενες αποδοχές με τους αντίστοιχους τόκους υπερημερίας, υπολογιζόμενους από την ημερομηνία κατά την οποία κατέστησαν απαιτητά τα οφειλόμενα και καθυστερούμενα ποσά, με επιτόκιο το καθοριζόμενο από την Ευρωπαϊκή Κεντρική Τράπεζα για τις κύριες πράξεις αναχρηματοδοτήσεως κατά την οικεία χρονική περίοδο, προσαυξημένο κατά δύο μονάδες·
            
         
               —
            
            
               να καταδικάσει το Κοινοβούλιο στα δικαστικά έξοδα.